
Kiemelt sportesemények biztosításának technikai eszközei

A dolgozat célja az, hogy biztonságtechnikai szempontból bemutassa a Magyarországon megrendezésre kerülő, hazai és nemzetközi sportversenyek, ezeken belül is a kiemelt biztonsági kockázatú sportesemények biztosításának technikai eszközeit. A sportesemények rövid, történelmi áttekintése után a megelőző, előkészítő komplex feladatok közül kiemeltük az információkutatás és a kockázatértékelés fontosságát és a biztosítás ezekre való épülését. A sportrendezvények biztosításakor alkalmazott technológiák és technikai eszközök használatát nagy mértékben a sportrendezvények kockázati besorolásának alapozza meg, a minősítést egy tartalmi részben taglaltuk. Ezt követően a ma, Magyarországon alkalmazott biztonságtechnikai eszközök, majd pedig ezen eszközöknek és technológiáknak a gyakorlati alkalmazása kerül részletes bemutatásra, a közelmúlt hazai rendezésű, nemzetközi sporteseményeinek tapasztalatai alapján. A dolgozat tartalma a jegyvásárlástól, mint a biztonságtechnikai eszközök első pillérétől, a beléptetőrendszerek ismertetésén keresztül, a térfigyelés során alkalmazott technológiákon át végig navigálja az olvasót a gyakorlati megvalósulás példájaként hozott FINA2017 Úszóvilágbajnokság és az EURO2020-on szerzett tapasztalatok alapján a teljes folyamaton. A kiemelt kockázatú sportesemények biztosításának vonatkozásában szerzett tapasztalatok (elsősorban a nemzetközi események rendezése okán), valamint az esemény lebonyolításának következtetései alapján, a technológiák és eszközök folyamatos és gyors fejlődése a jövőbeni alkalmazásuk olyan integrált rendszerét vetít előre, amely elméleti síkon már eltervezett, azonban a gyakorlati megvalósítás ideje még nem érkezett el.



